WHO รายงานว่า ผู้ติดเชื้อไวรัส HIV หลายแสนคน กำลังได้รับการบำบัดเพื่อช่วยชีวิต
องค์การอนามัยโลกรายงานว่า คนที่ติดเชื้อไวรัส HIV มากกว่า 4,000,000 คน กำลังได้รับการบำบัดต้านไรรัสเพื่อช่วยชีวิต
รายงานขององค์การอนามัยโลกโครงการโรค AIDS ของสหประชาชาติ และ UNICEF (กองทุนเด็กสหประชาชาติ) ระบุว่า การเข้าถึงการบำบัดต้านไวรัส เพื่อช่วยชีวิตในแถบตอนใต้ของทะเลทรายซาฮารากำลังขยายตัวออกไปอย่างรวดเร็ว ผู้ติดเชื้อ HIVได้รับการบำบัดในปี 2551 เพิ่มขึ้นจากปี 2550 ราว 36 % ผู้อำนวยการแผนก HIV/AIDS ขององค์การอนามัยโลกกล่าวว่าจำนวนคนติดเชื้อที่สามารถเข้าถึงการบำบัดรักษา เพิ่มจากเมื่อ 5 ปีก่อนราว 10 เท่า อย่างไรก็ตามเมื่อพิจารณาในระดับโลกแล้วยังนับว่าน้อย คนติดเชื้อเพียง 5 ล้าน 5แสนคนในจำนวนทั้งหมด 9 ล้าน 5 แสนคนได้รับการบำบัดที่จำเป็นต้องได้ แต่ผู้ติดเชื้อมักจะมารับการบำบัดช้าเกินไปเพราะได้รับการวินิจฉัยช้าเกินไป TeguestGuerma ผู้อำนวยการแผนก HIV/AIDS ขององค์การอนามัยโลกกล่าวว่า คนมักจะมารับการบำบัดรักษาเมื่อล้มป่วยซึ่งมีผลต่ออัตราการรอดชีวิต ผู้ป่วยมักเสียชีวิตในระหว่าง 12 เดือนแรกของการบำบัด การวิจัยพบว่าราคาของยาต้านไวรัสที่ใช้กันมากที่สุด ลดลงอย่างมากในระยะไม่กี่ปีมานี้ ทำใหัคนที่สามารถรับการบำบัดมีเป็นจำนวนเพิ่มขึ้นและผู้ที่ได้รับประโยชน์มากที่สุดคือผู้หญิงและเด็ก ผลการสำรวจแสดงว่า ในปีที่แล้วผู้หญิงที่ติดเชื้อราว 45 % ได้รับยาต้านไวรัสเพื่อป้องกันการถ่ายทอดเชื้อไปยังลูกจำนวนผู้หญิงที่ได้รับยาสูงกว่าปี 2550 ราว 35 % และจำนวนเด็กอายุต่ำกว่า 15ปีที่ได้รับการบำบัดก็เพิ่มขึ้นเช่นกัน ผู้อำนวยการบริหารโครงการUNAIDS กล่าวว่า ในระยะไม่กี่ปีที่ผ่านมา มีความก้าวหน้าอย่างมากในอัฟริกาผู้ไดัรับการบำบัดในแถบตอนใต้ ของทะเลทรายซาฮาราสูงขึ้นจาก 50,000คนเป็นเกือบสามล้านคน แต่เขาเห็นว่า การบำบัดโดยที่ไม่มีการป้องกัน ก็เหมือนกับการย่ำเท้าอยู่กับที่ Michel Sidibe ผู้อำนวยการบริหารโครงการ UNAIDS กล่าวว่ายังไม่เห็นว่าจำนวนคนติดเชื้อลดลงในการต่อสู้กับ HIV/AIDS ที่ดำเนินมานาน และยังคงมีคนติดเชื้อใหม่เพิ่มขึ้นหากเทียบส่วนกับคนที่ได้รับการบำบัดแล้ว ในจำนวนคนที่ได้รับการบำบัดหนึ่งคนจะมีคนติดเชื้อใหม่ 3 คน ผู้อำนวยการบริหารโครงการ UNAIDSกล่าวว่า จำนวนคนที่ได้รับการบำบัดจะไม่ลดลง หากไม่มีการป้องกันการติดเชื้อรายใหม่ องค์การหน่วยงานด้านสุขภาพต่างๆประมาณว่า จำเป็นจะต้องมีทุนราว 25,000 ดอลล่าร์ สำหรับการทำงานต่อต้าน HIV/AIDS ในปี 2553 ซึ่งรวมทั้งการพยายามให้ผู้ป่วยเข้าถึงการบำบัดรักษาเพิ่มขึ้นราว7 ล้านคน ส่งเสริมโครงการป้องกัน และเสริมสร้างความเข้มแข็งให้แก่ระบบบริบาลสุขภาพในประเทศกำลังพัฒนา